מכנסי ג'ינס
**מכנסיים** הם בגד, הנלבש על חלקו התחתון של הגוף, כאשר הוא מכסה כל רגל בנפרד (בהבדל מבד המכסה את שתי הרגליים יחד כדוגמת חצאית).

מכנסיים מתייחסים בדרך כלל לבגדים מחויטים עם קו מותניים מותאם, כיסים ורוכסן. המילה מכנסיים שימשה לעיתים קרובות כדי להתייחס לבגדים תחתונים, אבל היא גם מונח רחב יותר.

המילה "מכנס" משמשת בלשון הדיבור ומקבילה לשרוול בחולצה ומתארת למעשה חצי מכנסיים.

היסטוריה
--------

המכנסיים הומצאו בממלכת פרס, כדי להקל על הפרשים את הישיבה על סוסים. את המכנסיים לובשים החל מקו המותניים והם מוחזקים במקומם על ידי כפתורים, רוכסן, חגורה, כתפות, או רצועת גומי.

בתרבות המערב מכנסיים הם הבגד החיצוני המקובל לפלג הגוף התחתון לגברים החל מהמאה ה-16. במערב, נשים לא נהגו ללבוש מכנסיים עד אמצע המאה ה-19, אז הפכו לפופולריים בקרב נשים אירופאיות ממעמד הביניים. המכנסיים התקשרו לתנועות פמיניסטיות והפכו סמל למאבק על שוויון מגדרי וחופש הבחירה של האישה, ובאו לייצג כוח, שוויון וחופש. לבישת מכנסיים מקובלת כיום הן בקרב גברים והן בקרב נשים.

מכנסי הנשים הקצרים הובאו לארץ ישראל על ידי מהגרות יהודיות ממזרח אירופה בתקופת העלייה השנייה והעלייה השלישית. מכנסיים קצרים הם פריט לבוש פרקטי שמתאים לטמפרטורות הגבוהות בקיץ.

בישראל
------

מכנסי הנשים הקצרים הובאו לארץ ישראל על ידי מהגרות יהודיות ממזרח אירופה בתקופת העלייה השנייה והעלייה השלישית.

בחודשי הקיץ, מתאים לתושבי ישראל ללבוש מכנסי ״שורטס״ העולים מעל קו הברך וגם הם מגיעים בשלל גזרות. סוגי המכנסיים הם רבים ומגוונים, ביניהם נמצא הסוג ״סקיני״ שהוא סוג שצמוד לרגליים ועוטף את הרגל בכך שמראה את צורתה. ישנה עוד גזרה הנקראת ״גזרה גבוהה״ המדגישה את קו המותן.

סוגי מכנסיים
------------

 פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: לחלק לפי בד, אורך וכדומה.
חברי להקת הבנים הקוריאנית D-Crunch ‏(디크런치) (אנ') לבושים במכנסיים שחורים ואדומים
* מכנסי ג'ינס
* מכנסיים קצרים
* מכנסי קרגו
* מכנסיים ארוכים
* מיני מכנסיים
* מכנס חצאית
* מכנסי ברמודה
* מכנסי ניקרבוקרס
* מכנסי קאפרי (או מכנסי "שלושת-רבעי")ראש ממשלת ישראל בנימין נתניהו ונשיא ארצות הברית דונלד טראמפ עם מכנסיים
* מכנסי "שבע שמיניות"
* מכנסי-רכיבה
* מכנסי-בלון (כינוי למכנסיים-נפוחים שדומים לבלונים)
* אימונית (טרנינג)
* מכנסיים מתרחבים (שהיו פופולריים בעיקר בשנות ה-60 ושנות ה-70 של המאה ה-20)
* מכנסי צינור
* מכנסים מוצהרים
* אברקיים

מיחזור משביח למכנסיים
---------------------

ממכנסיים ארוכים שכבר אינם נלבשים אפשר ליצור מכנסיים קצרים על ידי גזירת המכנסים. ממכנסיים ארוכים אפשר גם לעשות חצאית, פותחים את התפר הפנימי של המכנסיים, מניחים זה על זה את משולש המפשעת. ולרוב גם מוסיפים משולש בד בין שני המכנסים כדי להרחיב מעט את החצאית שנוצרה.

שלוש נשים יהודיות בתוניסיה לבושות במכנסיים (1889)ממכנסי ג'ינס, שהבד ממנו הם עשויים הוא חזק, יוצרים שלל מוצרים כגון תיקים, וכריות הוא משמש גם באמנות הסיבים.

בתרבות
------

### יום ללא מכנסיים

החל משנת 2002 מצוין יום ללא מכנסיים, בו ברחבי העולם אנשים נוסעים ברכבת התחתית בתחתונים.

### בדתות

#### בהלכה היהודית

הכהנים במקדש נצטוו ללבוש מכנסיים קצרים: "וַעֲשֵׂה לָהֶם מִכְנְסֵי בָד לְכַסּוֹת בְּשַׂר עֶרְוָה, מִמָּתְנַיִם וְעַד יְרֵכַיִם יִהְיוּ" (שמות כח, מב).

רוב הנשים היהודיות-האורתודוקסיות אינן לובשות מכנסיים. לפי דעת חלק מהפוסקים, אשה הלובשת מכנסיים עוברת על האיסור "לא ילבש", המבוסס על הפסוק "לֹא יִהְיֶה כְלִי גֶבֶר עַל-אִשָּׁה, וְלֹא-יִלְבַּשׁ גֶּבֶר שִׂמְלַת אִשָּׁה" (ספר דברים, פרק כ"ב, פסוק ה') שאוסר על לבישת בגדי גבר על ידי אישה ולהפך. ישנם פוסקים האומרים שכיון שכיום נהוג שנשים לובשות מכנסיים איסור זה לא חל עליהן. מוסכם בקרב רוב הפוסקים שמטעמי צניעות על אישה להימנע מלבישת מכנסיים. גבר הלובש מכנסיים המיועדים לאישה עובר על האיסור.

ראו גם
------

* מכנסיים כלבוש נשים

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מכנסיים** |
| ויקישיתוף תמונות ומדיה בוויקישיתוף: **מכנסיים** |

* בלדד השוחי, מדוע גברים לא לובשים חצאיות?, באתר כלכליסט, 23 ביוני 2011
* גל סלונימסקי, מי לובשת את המכנסיים בבית?, באתר ווואלה, 4 באפריל 2019
* זוהר וסילויצקי, מדריך המכנסיים הגדול!, באתר זוריקית, 23 בספטמבר 2012
* מכנסיים, באתר אנציקלופדיה בריטניקה (באנגלית)

הערות שוליים
------------

1. ↑  Dolores Monet, A History of Trousers and Pants in Western Culture, Bellatory, ‏2022-12-11 (באנגלית)
2. ↑  מכנס ומכנסיים ועוד פריטי לבוש בסיומת זוגי או רבים, באתר האקדמיה ללשון העברית, 14 ביוני 2012
3. ↑  דר' ישראל צבי כנר, אנציקלופדית השיאים, הוצאת מלוא בע"ם עמוד 16
4. 1 2 3  און ברק, הסדנה להיסטוריה חברתית, המכנסיים הקצרים הגיעו לפלשתינה עם החלוצות, ומיד הלהיטו את הרוחות, באתר הארץ, 2 ביוני 2020
5. ↑  Marc Bain, A brief history of women’s fight to wear pants, Quartz, ‏2019-05-08 (באנגלית)
6. ↑  שרון טמיר, מכנסיים: המדריך השלם, באתר mako, ‏2012-05-10
7. ↑  Trouser suit into a skirt and waistcoat, **Restyling Your Wardrobe**, 1976, New York: TIME \_LIFE, 1976, The Art Of Sewing, עמ' 117, 124-125. (באנגלית)
8. ↑  איך הופכים מכנסי ג'ינס לחצאית?, באתר Style noy
9. ↑  Artist Uses Denim Jeans to Create Hyper-Realistic Art, Inside Hook (באנגלית)
10. ↑  "The No Pants Subway Ride". *Improv Everywhere* (באנגלית אמריקאית). 2008-12-11. נבדק ב-2016-12-26.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553670805171
* BnF: cb119877484 (data)
* GND: 4160686-3
* LCCN: sh85138084
* NKC: ph1060150

 |